CELEX: 32005R2155
Language: hr
Date: 2005-12-23 00:00:00
Title: Uredba Komisije (EZ) br. 2155/2005 od 23. prosinca 2005. o izmjeni specifikacije oznake izvornosti navedene u Prilogu Uredbi (EZ) br. 1107/96 ( Miel de sapin des Vosges ) (ZOI)

03/Sv. 53
            
            
               HR
            
            
               Službeni list Europske unije
            
            
               77
            
         32005R2155
   
               L 342/49
            
            
               SLUŽBENI LIST EUROPSKE UNIJE
            
         UREDBA KOMISIJE (EZ) br. 2155/2005
   od 23. prosinca 2005.
   o izmjeni specifikacije oznake izvornosti navedene u Prilogu Uredbi (EZ) br. 1107/96 (Miel de sapin des Vosges) (ZOI)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2081/92 od 14. srpnja 1992. o zaštiti oznaka zemljopisnog podrijetla i oznaka izvornosti za poljoprivredne i prehrambene proizvode (1), a posebno njezin članak 6. stavak 3., drugu alineju članka 6. stavka 4. i treći stavak članka 9.,
   budući da:
   
               (1)
            
            
               U skladu s prvim stavkom članka 9. Uredbe (EEZ) br. 2081/92 Francuska je zatražila izmjenu specifikacije zaštićene oznake podrijetla „Miel de sapin des Vosges”, registrirane Uredbom Komisije (EZ) br. 1107/96 (2).
            
         
               (2)
            
            
               Svrha zatražene izmjene jest promijeniti način određivanja boje meda, koju se trenutačno utvrđuje mjerenjem njezina intenziteta prema Pfundovoj ljestvici.
            
         
               (3)
            
            
               Nakon izmjene, kriterij za određivanja boje meda bit će provjeren na temelju organoleptičkog pregleda, koji će biti proveden u odnosu prema referentnom uzorku karakteristične boje. Ovu metodu smatra se pouzdanijom.
            
         
               (4)
            
            
               Zahtjev za izmjenu je razmotren i smatra se da je zatražena izmjena manja. To je stoga što predmetna izmjena ne mijenja značajke oznake izvornosti, budući da je značajka koja se odnosi na boju i nadalje zadržana. Jedina razlika je u načinu ocjenjivanja te boje.
            
         
               (5)
            
            
               Glede zaštićene oznake izvornosti „Miel de sapin des Vosges”, „opis” u specifikaciji navedenoj u članku 4. stavku 2. točki (b) Uredbe (EEZ) broj 2081/92, treba izmijeniti brisanjem preporuke da se intenzitet boje određuje na Pfundovoj ljestvici.
            
         
               (6)
            
            
               U skladu s člankom 4. Uredbe Komisije (EZ) broj 383/2004 (3), Komisija objavljuje sažetak u Službenom listu Europske unije.
            
         
               (7)
            
            
               Smatra se da je izmjena u skladu s Uredbom (EEZ) br. 2081/92. Slijedom navedenog, izmjenu opisa proizvoda koji nosi naziv „Miel de sapin des Vosges” treba registrirati i objaviti. U sažetku stoga moraju biti potankosti, sadržane u specifikaciji, o boji meda koji nosi predmetnu zaštićenu oznaku izvornosti.
            
         
               (8)
            
            
               Mjere predviđene ovom Uredbom u skladu su s mišljenjem Regulatornog odbora za zaštitu oznaka zemljopisnog podrijetla i oznaka izvornosti za poljoprivredne i prehrambene proizvode,
            
         DONIJELA JE OVU UREDBU:
   Članak 1.
   Postupak predviđen člankom 6. stavkom 1. i 2. Uredbe (EEZ) br. 2081/92 ne odnosi se na izmjene navedene u članku 2.
   Članak 2.
   Specifikaciju koja se odnosi na oznaku izvornosti „Miel de sapin des Vosges” izmjenjuje se u skladu s Prilogom I. ovoj Uredbi.
   Članak 3.
   Sažetak glavnih točaka specifikacije naveden je u Prilogu II. ovoj Uredbi.
   Članak 4.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. prosinca 2005.
      
         
            Za Komisiju
         
         Mariann FISCHER BOEL
         
            Članica Komisije
         
      
   
   
      (1)  SL L 208, 24.7.1992., str. 1. Uredba kako je zadnje izmijenjena Uredbom (EZ) br. 806/2003 (SL L 122, 16.5.2003., str. 1.).
   
      (2)  SL L 148, 21.6.1996., str. 1. Uredba kako je zadnje izmijenjena Uredbom (EZ) br. 704/2005 (SL L 118, 5.5.2005., str. 14.).
   
      (3)  SL L 64, 2.3.2004., str. 16.
   
      PRILOG I.
      Točka „4.2. Opis” u specifikaciji koja se odnosi na oznaku podrijetla „Miel de sapin des Vosges” (Francuska) zamjenjuje se sljedećim:
      
                  „4.2.
               
               
                  
                     Opis:
                  
                  Tekući med dobiven iz medljike koju pčele skupljaju s jela koje rastu na planinama Vosgesa; miomirisan je, sladnog okusa, bez imalo gorčine i stranih aroma. Tamnosmeđe je boje, a prosijava svijetlo-zeleno.”
               
            
   
      PRILOG II.
      
         SAŽETAK
      
      
         Uredba Vijeća (EEZ) br. 2081/92
      
      
         MIEL DE SAPIN DES VOSGES
      
      EZ br.: FR/00204/11.7.2004.
      
         ZOI (X) ZOZP ()
      
      Ovaj sažetak isključivo je obavijesne naravi. Sve zainteresirane, a posebno proizvođače proizvoda na koje se odnosi dotični ZOI ili ZOZP, poziva se da sve potankosti prouče u cjelovitoj verziji specifikacije proizvoda dostupnoj na nacionalnoj razini ili pri Europskoj komisiji (1).
      1.   Odgovorni odjel u državi članici
      
      
                  Naziv
               
               
                  :
               
               
                  Institut national des appellations d’origine
               
            
                  Adresa
               
               
                  :
               
               
                  51, rue d’Anjou — 75008 Pariz
               
            
                  Telefon
               
               
                  :
               
               
                  (33) 153 89 80 00
               
            
                  Faks
               
               
                  :
               
               
                  (33) 142 25 57 97
               
            2.   Skupina koja podnosi zahtjev
      
      
                  2.1.
               
               
                  :
               
               
                  Naziv
               
               
                  :
               
               
                  Syndicat de défense du miel de sapin des Vosges
               
            
                  2.2.
               
               
                  :
               
               
                  Adresa
               
               
                  :
               
               
                  2, chemin du Cant — 88700 Roville-aux-Chênes
               
            
                  2.3.
               
               
                  :
               
               
                  Sastav
               
               
                  :
               
               
                  proizvođači/prerađivači (X) ostali ()
               
            3.   Vrsta proizvoda
      
      Klasa 1- 4 - Med
      4.   Specifikacija
      
      (sažetak zahtjeva postavljenih u skladu s člankom 4. stavkom 2.)
      
                  4.1.
               
               
                  
                     Naziv
                  
                  Miel de sapin des Vosges
               
            
                  4.2.
               
               
                  
                     Opis
                  
                  Tekući med dobiven iz medljike koju pčele skupljaju s jela koje rastu na planinama Vosgesa; miomirisan je, sladnog okusa, bez imalo gorčine i stranih aroma. Tamnosmeđe je boje, a prosijava svijetlo-zeleno.
               
            
                  4.3.
               
               
                  
                     Zemljopisno područje
                  
                  Med medljikovac (šumski med) koji potječe od jela koje rastu na planinama Vosgesa, uvelike se proizvodi na obroncima Lorene (Lorraine) planinskog masiva Vosgesa, što osim okruga Vosges obuhvaća i neke općine okruga Meurthe-et-Moselle, Moselle i Haute-Saône, te područje Belforta.
               
            
                  4.4.
               
               
                  
                     Dokaz izvornosti
                  
                  Med se mora skupljati (termin „skupljanje” znači proizvodnja meda od strane pčela, uklanjanje okvira ili ramova, te ekstrakcija meda), dekantirati i akreditirati u zemljopisnom području specificiranom za oznaku.
                  Postupak akreditacije će uključiti:
                  
                              —
                           
                           
                              deklaraciju o postavljanju košnica, uz koju je za svaki od pčelinjaka priložena lista na kojoj je naveden datum postavljanja košnica, njihov broj i točan smještaj,
                           
                        
                              —
                           
                           
                              deklaraciju o prikupljanju meda koju proizvođač sastavlja jednom godišnje i u kojoj navodi broj košnica, ukupnu količinu meda proizvedenu u pčelinjaku te onu koja zadovoljave uvjete za oznaku.
                           
                        Uz to, od svakog će se gospodarskog subjekta zatražiti da godišnje sastavi deklaraciju o pohranjenim zalihama.
                  Vođenje upisnika znači unošenje podataka o podrijetlu i odredištu meda, te podataka o proizvedenoj količini i količini stavljenoj u opticaj.
                  Ovaj postupak bit će okončan znanstvenom analizom i ispitivanjem okusa, kako bi se osiguralo da proizvodi odgovaraju prototipu i visokom standardu kvalitete.
                  Predmetnim medom smije se trgovati pod registriranom oznakom izvornosti „Miel de sapin des Vosges”, samo ako je nakon provedbe gore navedenih testova i pod uvjetima utvrđenim nacionalnim propisima koji se odnose na naziv proizvoda, Institut national des appellations d’origine izdao odgovarajuću potvrdu o akreditaciji.
                  Jamstva podrijetla proizvoda bit će priložena tako da se na svaki od spremnika pričvrsti identifikacijski mehanizam koji će biti uništen otvaranjem spremnika. Te identifikacijske mehanizme izdat će se uz predočenje potvrda o akreditaciji.
               
            
                  4.5.
               
               
                  
                     Način proizvodnje
                  
                  Med potječe od medljike koju pčele skupljaju s jele koja raste u području Vosgesa (Abies pectinata). Medljiku proizvode biljne uši, i to iz medne rose izlučene na jelovu drvetu, koju potom skupljaju pčele. Ekstrahira se hladnim centrifugiranjem, a potom se mora prvo filtrirati, a zatim i dekantirati kroz najmanje dva tjedna. Pasterizacija meda je zabranjena. Med dolazi u tekućem obliku. Količina proizvedenog meda medljikovca podrijetlom iz jela koje rastu na planinama Vosgesa znatno se razlikuje od godine do godine, ovisno o količini proizvedene medljike (miellée).
               
            
                  4.6.
               
               
                  
                     Povezanost
                  
                  Med medljikovac koji potječe iz jela koje rastu na planinama Vosgesa predstavlja proizvod vrlo usko povezan s terenom s kojega potječe, jer čini dio neprekinutog lanca jela, daleko najčešće vrste crnogoričnog drveća na tom planinskom masivu, razvijene u simbiozi s kiselim supstratom, granitom i pješčenjačkim sastavom tla. Biljne uši iz ove vrste drveta crpe mednu rosu i pretvaraju je u medljiku, koju pčele skupljaju kako bi proizvele med vrlo karakterističnih obilježja.
                  Stoga je proizvodnja ovog meda usko povezana s lokacijom crnogoričnih šuma specifičnih za regiju Vosges, iz kojih su pčelari uspjeli ekstrahirati i očuvati med specifičnih obilježja.
               
            
                  4.7.
               
               
                  
                     Kontrolno tijelo
                  
                  
                              Naziv
                           
                           
                              :
                           
                           
                              INAO
                           
                        
                              Adresa
                           
                           
                              :
                           
                           
                              51, rue d’Anjou — 75008 Pariz
                           
                        
                              Naziv
                           
                           
                              :
                           
                           
                              DGCCRF
                           
                        
                              Adresa
                           
                           
                              :
                           
                           
                              59, Bd V.-Auriol — 75703 Pariz Cedex 13
                           
                        
            
                  4.8.
               
               
                  
                     Označivanje
                  
                  Označivanje meda koji udovoljava kriterijima registrirane oznake izvornosti „Miel de sapin des Vosges” uključuje riječi „Miel de sapin des Vosges” i „Appellation d’origine contrôlée” ili „AOC”. Riječi „Appellation d’origine contrôlée” moraju biti navedene odmah ispod oznake izvornosti i to slovima barem upola toliko velikim koliko i ona uporabljena na oznaci izvornosti. Svi ovi podaci moraju biti smješteni u istom vidnom polju.
               
            
                  4.9.
               
               
                  
                     Nacionalni zahtjevi
                  
                  Odluka kojom se uređuje dodjeljivanje oznake „Miel de sapin des Vosges”.
               
            
         (1)  Europska komisija, Opća uprava za poljoprivredu, Politika kvalitete poljoprivrednih proizvoda, B-1049 Bruxelles.